[{"text_idx": "#000001", "text": "Punahirv on va\u0308limuse poolest kuninglik loom. Suuruselt on ta metskitse ja po\u0303dra vahepealne ning kehasuuruses va\u0308ljendub sooline dimorfism. Pullid kaaluvad 160\u2013200 kg, harva kuni 300, lehmad sadakond kilo. Kere pikkus(Tu\u0308vepikkus) on kuni 230 cm, o\u0303lako\u0303rgus 120\u2013150 cm. Isaslooma ehivad sarved, mis heidetakse enamasti ma\u0308rtsis. Esimesed sarved hakkavad kasvama alles teise eluaasta alguses ja need puhastatakse nahast augustis-septembris. Valmis sarved kaaluvad enamasti 2\u20135, u\u0308liharva kuni 20 kg. Normaalselt on ta\u0308iskasvanud pulli u\u0308hel sarvel 5 vo\u0303i enam haru. Eluiga ulatub kuni 20 eluaastani, vanust ma\u0308a\u0308ratakse hammaste kulumise ja\u0308rgi. Hirvepulli va\u0308limus muutub elu jooksul u\u0308sna oluliselt. Isaslooma ja\u0308lje suurus on on 11\u00d78 cm, emastel ja noortel va\u0308iksem."}, {"text_idx": "#000002", "text": "Jooksuaeg on septembris ja oktoobri alguses. End suvel nuumanud pullid kaotavad ettevaatlikkuse. Va\u0308limus muutub: sarved on kasvanud ja nahast puhastunud, kael muutub ja\u0308medamaks ja ilmub tumedamatest karvadest lakk, lo\u0303hnana\u0308a\u0308rmed aktiviseeruvad. Pullidel on vo\u0303imas mo\u0308ire, mida saate kuulata allolevast videolingist vo\u0303i SIIT. Tugevad pullid koondavad enda u\u0308mber haaremi ja viljastavad ko\u0303ik valmisolevad emasloomad. Vo\u0303rdva\u0308a\u0308rsete pullide vahel toimub vo\u0303itlus, mis vo\u0303ib surmaga lo\u0303ppeda. Pullid ei so\u0308o\u0308 jooksuajal ja kaotavad kuni veerandi kehakaalust. Tiinus kestab 8 kuud (230\u2013240 pa\u0308eva). Vasikad (1\u20132) su\u0308nnivad mai lo\u0303pul \u2013 juuni alguses."}, {"text_idx": "#000003", "text": "Po\u0303hilise osa toidust moodustavad rohu- ja puhmarinde taimed. Punahirv hangib toitu ka mulla seest, na\u0308iteks kartulimugulaid; so\u0308o\u0308b meelsasti puuvo\u0303rseid ja -koort."}, {"text_idx": "#000004", "text": "Punahirvedele meeldib igas vanuses kuuse koor. Ha\u0308sti maitseb haab, pihlakas, saar, proovitakse ka leppa. Samas teatud vanusest alates kaske keegi ei taha. See ta\u0308hendab, et Toosikannul tuleb nu\u0308u\u0308d metsa majandades hoopis rohkem kui tavametsas arvestada loomade olemasoluga."}, {"text_idx": "#000005", "text": "Seda tehakse n-o\u0308 u\u0308hes komplektis po\u0303llu- ja rohumaade harimisega. Toosikannu metsloomapargi alale ja\u0308a\u0308b tosin endist talukohta, kus po\u0303ldusid (neljas ka o\u0303uealasid) korras hoitakse. Ku\u0308lvil ka\u0308ib kultuuride valik arvestusega, et so\u0303ralised tahaks neid su\u0308u\u0308a \u2013 nii on vo\u0303imalik loomi metsa kallalt po\u0303llule meelitada."}, {"text_idx": "#000007", "text": "Va\u0308iksemat pusklemist tuleb ette ka jooksuaja va\u0308liselt, seda iseloomulikku klo\u0303binat on o\u0303htuvaikuses ka kuulda kui kari on vaateulatuses."}]